99 kuntaa maksaa ylimääräistä lasten kotihoidosta - Kotimaan uutiset - Ilta-Sanomat
99 kuntaa maksaa ylimääräistä lasten kotihoidosta
Yhä useampi kunta maksaa lasten kotihoidosta kuntalisää.
Julkaistu: 26.6.2012 10:36
Kuntaliiton kyselyn mukaan yhä useampi kunta maksaa lasten kotihoidosta kuntalisää.
Kuntaliiton kyselystä selviää, että kuntalisää maksaa noin kolmannes kunnista eli 99 kuntaa. Vielä kaksi vuotta sitten lisää maksoi 84 kuntaa. Kuntalisä on keskimäärin 148 euroa kuukaudessa per lapsi. Summa kuitenkin vaihtelee reilusti. Alhaisimmillaan lisä on 50 euroa ja enimmillään 264 euroa.
Yhä useampi kunta tukee myös lasten yksityistä hoitoa. Lähes 45 prosenttia maksaa yksityisestä hoidosta, kun kaksi vuotta sitten siitä maksoi vain 39 prosenttia kunnista.
Valtaosa kuntalisää maksavista kunnista arvioi, että lisä on vähentänyt kunnallisen päivähoidon kysyntää.
- Vuorohoidon kysynnän on koettu vähenevän kuntalisän takia. Osa kunnista kokee, että aikuisten töihin lähtemistä on siirretty kuntalisän takia, sanoo erityisasiantuntija Anna-Maija Haliseva-Lahtinen.
Kuntaliiton kyselyyn vastasivat kaikki kunnat viime keväänä.
26.06.2012 klo 10:35
Kuuluuko lasten kotihoidosta mielestäsi maksaa kuntalisää?
Ääniä yhteensä 6248